തിരുവനന്തപുരത്ത് വനിതാ ഡോക്ടറെ മദ്യപ സംഘം ആക്രമിച്ചു സംഭവം അതിയശകരമെന്ന് വിദ്യാഭ്യാസമന്ത്രി തിരുവനന്തപുരം : സംസ്ഥാനത്ത് ഡോക്ടര്മാര്ക്കെതിരായ അതിക്രമങ്ങള് വര്ദ്ധിക്കുന്നു. തിരുവനന്തപുരത്ത് സര്ക്കാര് ആശുപത്രിയിലെ വനിതാ ഡോക്ടറെ മര്ദ്ദിച്ചു. സംഭവത്തില് ഒരാളെ പോലീസ് കസ്റ്റഡിയില് എടുത്തു. ഫോര്ട്ട് താലൂക്ക് ആശുപത്രിയിലെ ഡോക്ടര്ക്കെതിരെയാണ് ആക്രമണം ഉണ്ടായത്. രാത്രിയോടെയായിരുന്നു സംഭവം. മദ്യപിച്ച് എത്തിയ രണ്ടംഗ സംഘമാണ് ആക്രമിച്ചത്. മദ്യപിച്ച് അപകടത്തില്പ്പെട്ട് പരിക്കേറ്റായിരുന്നു ഇരുവരും ആശുപത്രിയില് എത്തിയത്. വരി നില്ക്കാതെ നേരെ ആശുപത്രിയിലേക്ക് പ്രവേശിക്കാന് ശ്രമിച്ച ഇവരെ ജീവനക്കാര് തടഞ്ഞു. തുടര്ന്ന് ഉന്തും തള്ളുമുണ്ടായി. ഇതേ തുടര്ന്നാണ് ഡോക്ടര് ഇടപെട്ടത്. സംഭവത്തില് കരിമഠം സ്വദേശി റഷീദിനെയാണ് പോലീസ് കസ്റ്റഡിയില് എടുത്തത.് രണ്ടാമനായുള്ള തെരച്ചില് ഊര്ജ്ജിതമാക്കിയതായി പോലീസ് പറഞ്ഞു. അതേസമയം സംഭവത്തില് ഒപി ബഹിഷ്കരിച്ച് ഡോക്ടര്മാര് പ്രതിഷേധിക്കുകയാണ്. അതേസമയം ഡോക്ടര്ക്ക് നേരെയുണ്ടായ ആക്രമണം അതിശയകരമാണെന്ന് വിദ്യാഭ്യാസ മന്ത്രി വി ശിവന്കുട്ടി പ്രതികരിച്ചു. ആരോഗ്യ പ്രവര്ത്തകര്ക്ക് നേരായ ആക്രമണം വെച്ചുപൊറുപ്പിക്കില്ല. ബാക്കിയുള്ള പ്രതിയെ കൂടി ഉടന് അറസ്റ്റ് ചെയ്യും. സംഭവം സര്ക്കാര് ഗൗരവമായി പരിഗണിക്കും . ആരോഗ്യപ്രവര്ത്തകരുടെ സുരക്ഷാ വര്ദ്ധിപ്പിക്കാന് നടപടി സ്വീകരിക്കുമെന്നും മന്ത്രി പറഞ്ഞു.